Cixi, Cu Si, Xiaoqin Xian, Jehonala (chiń. 慈禧太后; rodz. 29 listopada 1835, um. 15 listopada 1908) – chińsko cysarzowo ze dynastyje Qing we rokach 1861-1908. S anfanga bōła nałożnicōm cysorza Xianfenga; kej uōn umrził, ôbiyła władza a sprawowała ja we lotach 1861-1873, 1874-1889 a 1898-1908 kej regyntka we mianie swojego synka, małoletniygo Tongzhi, a niyskorzi synka ôd uōnygo bracika Guangxu (1874-1889). Miała kōnserwatywne a izolacjōnistyczne poglōndy, kere sprowiōły, co we Chinach pogłymbiōło sie zacofaniy. Prōby reformōw, kere podjōn cysorz Guangxu (Sto Dni Reformōw), skōńczōły na ôdsuniyńciu uōnygo ôd władze. Cysorz trefiōł do dōmowygo heresztu, kaj bōł trzimany aże do śmiyrci we 1908 roku. Reformatorōw wyciepano abo zaszlachtowano. Dziyń po śmiyrci Guangxu umrziła Cixi. We ôstatnich rokach swojej władze, Cixi podjyna ôgraniczōne prōby wkludzynio reformōw, dozwolōła na ôdymkniyńcie szulōw a modyrnizacyjo armije. Po jeji umrzyniu, władza cysorz Pu Yi, gynau jako sobie tygo winszowała.